stanford-oval/wikipedia huggingface dataset:
Nobody (vuoden 2021 elokuva)
Näyttelijät

| 0 | 1 | 2 |
| --- | --- | --- |
|  Bob Odenkirk  | … |  Hutch ”Nobody” Mansell   |
|  Connie Nielsen  | … |  Rebecca ”Becca” Mansell   |
|  Aleksei Serebrjakov  | … |  Julian Kuznetsov   |
|  RZA  | … |  Harry Mansell   |
|  Christopher Lloyd  | … |  David Mansell   |
|  Gage Munroe  | … |  Blake Mansell   |
|  Paisley Cadorath  | … |  Sammy Mansell   |
|  Michael Ironside  | … |  Eddie Williams   |
|  Billy MacLellan  | … |  Charlie Williams   |
|  Colin Salmon  | … |  The Barber   |
|  Araya Mengesha  | … |  Pavel   |
|  Aleksandr Pal  | … |  Teddy Kuznetsov   |
|  J. P. Manoux  | … |  Darren   |
|  Daniel Bernhardt  | … |  kovanaama bussissa   |
Aiheesta muualla

Virallinen sivusto (englanniksi)
Nobody Internet Movie Databasessa (englanniksi)
Nobody Elonet.
Nobody AllMoviessa. (englanniksi)
Erholtz, Matti: Nobody (2021). Elitisti, 8.7.2021.
Siltala-Juupakylä

| Siltala-Juupakylä |
| --- | --- |
Kaupunki:  Seinäjoki
Suuralue:  Kihniä
Koordinaatit:  62°27′11″N, 23°20′13″E
Väkiluku:  73
Osa-alueet:   Siltala  Juupakylä 
Lähialueet:   Kihniänkylä 
 fiSiltala-Juupakylä 
Siltala-Juupakylä  on Seinäjoen Kihniän alueella sijaitseva kylä. Vuoden 2022 lopussa Siltala-Juupakylän alueella asui 73 asukasta. Siltalasta on 15 kilometriä ja Juupakylältä 22 kilometriä Peräseinäjoen keskustaan. Juupakylässä on sadan hehtaarin kokoinen Juupajärvi, josta on ruopattua alaa kymmenen hehtaaria.
Juupakylässä on entinen Juupajärven koulu, jossa toimii luokkamuseo sekä Seinäjoen kansalaisopiston kudontapiiri. Juupajärven koulun pihasta alkaa valaistu kuntolatu, jota kesäisin pystyy käyttämään pururatana. Myös Siltalassa on valaistu 1,5 km latu. Ladun alkupäässä on laavu, jossa nuotiopaikka. Juupajärvi on monipuolinen lintujärvi sekä virkistyskäytössä oleva alue. Järven rannassa on laituri sekä pukuhuoneet. Siltalan kylän läpi ja Juupakylän reunoilta kulkee myös patikointireitistö.
Snake

Snake voi tarkoittaa ainakin seuraavia asioita:
Matopeli, Nokian kännykkäpeli, jonka englanninkielinen nimi on Snake
Snake River, joki Yhdysvalloissa
DJ Snake, William Grigahcine (s. 1986), ranskalainen DJ-tuottaja
Snake Jailbird, kuvitteellinen henkilö Simpsoneissa
Solid Snake, kuvitteellinen päähenkilö Metal Gear -pelisarjassa
Liquid Snake, kuvitteellinen henkilö Metal Gear -pelisarjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Snake”, voi hakea sivunnimihaulla, laajalla sivunnimihaulla tai tekstihaulla.
Skjomen

| Skjomen |
| --- | --- |
 Skjomenin eteläosa. Taustalla Lappviktind.
Sijainti:  Nordlandin lääni, Norja
Päävuono:  Ofotvuono
Merialue:  Norjanmeri, Atlantin valtameri
Skjomen on yksi Ofotfjord-vuonon haaroista Ofoten maakunnassa Pohjois-Norjassa. Suojainen laakso nimeltä Skjomdalen kulkee vuonon päästä. 1400-luvulla haaran nimi oli Skieffa tai Skievva. Tämän saamelaisen nimen uskotaan tarkoittavan merta. Skjomenissa on noin 80 meren lähellä sijaitsevaa kalliopiirrosta, jotka löydettiin 1930-luvulla.
Skjomenin kylässä asuu noin 400 asukasta. Väestö on levittäytynyt muutamiin pieniin yhteisöihin, joista suurin on Elvegård.
Yksi maailman pohjoisimmista 18-reikäisistä golfkentistä sijaitsee Skjomenissa vuonon juurella.
Skjomen on tunnettu kauniista maisemasta, jolle ominaista ovat korkeat jyrkät vuoret ja kirkas vesi. Siellä on myös Frostisen-jäätikkö, mikä on yksi Norjan suurimmista ylätasankojäätiköistä. Frostisen on pinta-alaltaan noin 25 km² ja sen korkein kohta on noin 1710 m meren pinnan yläpuolella.
Valtatie E6 kulkee Skjomenin kautta ylittäen Skjomen-sillan.
Aiheesta muualla

Kuvia Skjomenin vuorilta (Arkistoitu – Internet Archive)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Käännös suomeksi
Siltala (kirjankustantamo)

| Kustannusosakeyhtiö Siltala |
| --- | --- |
Yritysmuoto:  osakeyhtiö
Perustettu:  2008
Perustaja:  Touko ja Aleksi Siltala
Toimitusjohtaja:  Arto Forstén
Puheenjohtaja:  Aleksi Siltala
Kotipaikka:  Helsinki
Toimiala:  kirjankustantamo
Infobox OKNimi-testi OK: 
Kustannusosakeyhtiö Siltala on suomalainen kustannusosakeyhtiö, jonka WSOY:llä työskennelleet veljekset Touko ja Aleksi Siltala perustivat vuonna 2008. Siltala osti Teoksen liiketoiminnan helmikuussa 2024. Heikki Herlinistä tuli Siltalan kolmas pääomistaja Touko ja Aleksi Siltalan kanssa.
Siltalan kirjailijoihin kuuluvat muiden muassa Kari Hotakainen, Sirpa Kähkönen, Iida Rauma ja Pirkko Saisio.
Kustantamon ensimmäiset teokset (Saision romaani Kohtuuttomuus, Hannu Raittilan essee- ja reportaasikokoelma Ulkona ja nimimerkki Pauli Kohelon esikoisromaani Ohessa tilinumeroni) julkaistiin syksyllä 2008. Siltala on kustantanut  myös Tuomas Kyrön kirjoja.
Lokakuussa 2020 Siltala julkaisi David Foster Wallacen pääteoksen Infinite Jest (1996) suomennoksen Päättymätön riemu, josta otettiin marraskuussa 2020 jo kolmas painos.
Aiheesta muualla

Siltalan verkkosivut
Touko Siltala. 375 humanistia 17.12.2015. Helsingin yliopisto.
Siltalampi (Lieksa)

| Siltalampi |
| --- | --- |
Maanosa:  Eurooppa
Valtiot:  Suomi
Maakunnat:  Pohjois-Karjala
Kunnat:  Lieksa
Koordinaatit:  63°34′54″N, 29°32′50″E
Vesistöalue ja valuma-alueen tietoja
Päävesistöalue:  Vuoksen vesistö (04)
Järvinumero:  04.486.1.002
Mittaustietoja
Pinnankorkeus:  157 m 
Rantaviiva:  2,71 km 
Pinta-ala:  0,24 km² 
Tilavuus:  0,0019 km³ 
Keskisyvyys:  8,1 m 
Suurin syvyys:  21,3 m 
 fiSiltalampi 
Siltalampi on saareton metsäjärvi Lieksan luoteisosassa Pohjois-Karjalan maakunnassa. Sen pinta-ala on 23,9 hehtaaria. Etäisyys Joensuusta on 109 kilometriä pohjoiseen.
Maantiede

Siltalammen pituusakseli on lounais–koillissuuntainen ja sen mitta on 1,15 kilometriä. Suurin osa järvestä on noin neljänneskilometrin levyinen. Mainittavia niemiä ei ole. Siltalampi syvenee suhteellisen tasaisesti rannoilta kohti järven keskikohtaa. Vähintään kymmenen metriä syvä vyöhyke on yhtenäinen ja se kattaa yli kolmanneksen altaan pinta-alasta. Vyöhykkeen eteläosassa on järven syvin kohta, noin 21 metriä.
Siltalammen länsipuolella on soita (Suurisuo, Remessuo) ja itäpuolella vaaroja. Itärannalta kohoavan Siltalamminrinteen laki on noin 210 metriä merenpinnan yläpuolella eli runsaat 50 metriä järvenpintaa korkeammalla. Siltalammen etelärantaa viistää maantie. Järven kaakkoispuolella sijaitsee Siltavaaran kylä. Siltalammen luoteispuolella Nurmeksen alueella sijaitsee Kuohattijärvi, joka kuuluu toisessa jakovaiheessa alueeseen 04.47.
Siltalammen vesitilavuus on 1 900 000 kuutiometriä.
Siltalampi (04.486.1.002) kuuluu Syväjoen valuma-alueeseen (04.486), joka on kolmannen jakovaiheen vesistö Vuoksen vesistössä (04). Toinen jakovaihe on Viekijoen valuma-alue (04.48) ja ensimmäinen jakovaihe on Pielisen reitin valuma-alue (04.4). Siltalampi on laajin Syväjoen valuma-alueen kolmesta vähintään hehtaarin laajuisesta vakavedestä. Valkeislampi on alaltaan jonkin verran ja tilavuudeltaan huomattavasti pienempi. Remeslampi on runsaan hehtaarin laajuinen.
Onkilampi (Soini, Väliperä)

| Onkilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Soini, Karstula
Koordinaatit:  62°49′43″N, 24°23′24″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vankajoen va (14.67)
Laskujoki:  suo-oja 
Järvinumero:  14.674.1.028
Mittaustietoja
Pinnankorkeus:  201,5 m  
Pituus:  720 m  
Leveys:  270 m  
Rantaviiva:  1,621 km  
Pinta-ala:  11,269 ha  
Saaria:  ei saaria 
 fiOnkilampi 
Onkilampi  on Etelä-Pohjanmaalla Soinissa ja Karstulassa Väliperän lähellä sijaitseva lampi.
Maantietoa

Lampi on 720 metriä pitkä, 270 metriä leveä, ja sen pinta-ala on 11,3 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 1,6 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Saarijärven reitin valuma-alueen (14.6) Vahankajoen valuma-alueella (14.67), jonka Mustapuron valuma-alueeseen (14.674) se kuuluu. Lammen vedenpinnan korkeus on 201,5 metriä mpy.
Skadó

| Skadó Σκαδό |
| --- | --- |
 Skadón kylä.
 Skadó
 Koordinaatit: 37°7′34″N, 25°32′17″E 
Valtio:  Kreikka
Hajautetun hallinnon alue:  Egea
Alue:  Etelä-Egean saaret
Alueyksikkö:  Náxos
Kunta:  Náxos ja Pienet Kykladit
Hallinto:  
 – Asutustyyppi:  kylä
 – Kallikrates-koodi:  6702031001
Väkiluku (2011):  83
Aikavyöhyke:  UTC+2
 – Kesäaika:  UTC+3
Infobox OKVirheellinen NIMI-arvo: 
Skadó (kreik. Σκαδό) on Kreikan kylä, joka sijaitsee Náxoksen saarella. Se kuuluu hallinnollisesti Náxoksen ja Pienten Kykladien kuntaan, Náxoksen alueyksikköön ja Etelä-Egean saarten alueeseen. Kylän väkiluku on 83 (vuonna 2011).
Skadón kylää.
Skadón kylä sijaitsee Náxoksen koillisissa sisäosissa noin 38 kilometriä itäkoilliseen saaren keskuksesta Náxoksen kaupungista eli Chórasta. Sen nimen selitetään palautuvan seudun lukuisiin viikunapuihin (sykiés). Kylän pääkirkko on omistettu Neitsyt Marialle (Panagía). Muihin nähtävyyksiin lukeutuvat vanha oliivinpuristamo sekä vuosien 1941–1944 sotamuistomerkki.
Skadó muodostaa oman kyläyhdyskuntansa (Τοπική Κοινότητα Σκαδού, Topikí Koinótita Skadoú). Aiemmin kylä kuului Drymalían kuntaan ja vuodesta 2011 lähtien Náxoksen ja Pienten Kykladien kunnan Drymalían kunnallisyksikköön.
Aiheesta muualla

Kuvia tai muita tiedostoja aiheesta Skadó Wikimedia Commonsissa
Simón Bolívar -nuoriso-orkesteri

Simón Bolívar -nuoriso-orkesteri on kahdensadan muusikon muodostama El Sistemana tunnetun Venezuelan nuoriso-orkesterijärjestelmän maineikkain edustaja. Gustavo Dudamelin johtama soittajisto koostuu lähinnä slummitaustasta lähtöisin olevista lapsista ja nuorista.
Nuoriso-orkesterin eli niin sanotun B-orkesterin lisäksi on olemassa A-orkesteri, jonka soittajat ovat vanhempia ja jo täysiä ammattilaisia.
Aiheesta muualla

Simón Bolívar -nuoriso-orkesterin sivut
Orkesteri Helsingin juhlaviikkojen sivuilla
musiikki-ihmeen isä, Hs.fi[vanhentunut linkki]
Hannu-Ilari Lampila, Venezuelan jättiorkesteri valloitti. hs.fi (Arkistoitu – Internet Archive)
Sontahaaru

Sontahaaru oli tadikkoa pienempi, kapeahko puulapion muotoinen maataloustyökalu. Sontahaarun olkapäät veistettiin hyvin loiviksi, joten työntäessä jaloilla ei voinut auttaa.
Haarojen päissä oli toisinaan rautakärjet.
Noble Savage

| Noble Savage Virgin Steele |
| --- | --- | --- |

Studioalbumin tiedot
 Julkaistu: 1985
 Tuottaja(t): Daved DeFeis
 Tyylilaji: heavy metal, power metal
 Kesto: 46.04
 Levy-yhtiö: Cobra
Virgin Steelen muut julkaisut
| Wait for the Night 1983 | Noble Savage 1985 | Age of Consent 1986 |
Noble Savage on Virgin Steelen kolmas studioalbumi. Se on julkaistu vuonna 1985. Ennen Noble Savagen äänityksiä yhtyeen alkuperäinen kitaristi Jack Star erosi Virgin Steelestä ja tilalle otettiin yhtyeessä yhä vaikuttava Edward Pursino, joka tekee Davidin lisäksi yhtyeen kappaleita. Levyn sävellystyö on mahtipontisempaa ja sisältää enemmän koskettimia ja monipuolisempaa laulutulkintaa kuin aikaisemmat albumit. Noble Savagesta tuli siihenastisista Virgin Steele -albumeista suosituin, ja se sisältää kappaleet ”We Rule The Night” ja ”Noble Savage”, joita yhtye soittaa yhä konserteissaan. Noble Savage julkaistiin 1998 uudelleen ja tälle painokselle lisättiin kappaleita, jotka oli jätetty alkuperäiseltä levyltä pois.
Alkuperäiset kappaleet

We Rule The Night – 5.40
I`m On Fire – 3.56
Thy Kingdom Come – 3.41
Image Of A Faun At Twilight (instrumental) – 1.16
Noble Savage – 7.30
Fight Tooth And Nail – 3.32
The Evil In Her Eyes – 4.44
Rock Me – 3.38
Don`t Close Your Eyes – 5.07
The Angel Of Light – 7.00
Kokoonpano

David DeFeis – laulu, koskettimet, soitinnus
Ed Pursino – kitara
Joe O'Reilly – basso
Joey Ayvazian – rummut
Aiheesta muualla

Noble Savage Discogsissa. (englanniksi)
Albumi Noble Savage Encyclopaedia Metallum -sivustolla (englanniksi)
Virgin Steele
| --- | --- |
Studioalbumit::   Virgin Steele  Guardians of the Flame'  Noble Savage  Age of Consent  Life Among the Ruins  The Marriage of Heaven and Hell Part I  The Marriage of Heaven and Hell Part II  Invictus  The House of Atreus Act I  The House of Atreus Act II  Visions of Eden  The Black Light Bacchanalia  Nocturnes of Hellfire & Damnation  Ghost Harvest - Vintage I - Black Wine for Mourning  Ghost Harvest - Vintage II - Black Wine for Mourning  Gothic Voodoo Anthems  The Passion of Dionysus 
Kokoelmat::   The Book of Burning  Hymns to Victory 
EP:t::  Magick Fire Music
Onkilampi (Ähtäri, Tuhkio)

| Onkilampi |
| --- | --- |
Valtiot:  Suomi
Maakunnat:  Etelä-Pohjanmaa
Kunnat:  Ähtäri
Koordinaatit:  62°33′44″N, 24°30′40″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Tarhianjoen alue (35.63)
Laskujoki:  oja Sysilampeen 
Järvinumero:  35.636.1.007
Mittaustietoja
Pinnankorkeus:  202 m  
Rantaviiva:  0,461 km  
Pinta-ala:  1,532 ha  
Saaria:  ei saaria 
 fiOnkilampi 
Onkilampi  on Etelä-Pohjanmaalla Ähtärissä Tuhkion kylän lähellä sijaitseva lampi, joka kuuluu Kokemäenjoen vesistöön.
Maantietoa

Lammen pinta-ala on 1,5 hehtaaria ja se on 150 metriä pitkä ja 100 metriä leveä.Lampi on luodattu ja siitä on julkaistu syvyyskartat. Lammella ei ole kartan mukaan saaria. Sen rantaviivan pituus on 450 metriä..
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Keuruun reitin valuma-alueen (35.6) Tarhianjoen alueella (35.63), jonka Hännättömänjoen valuma-alueeseen (35.636) se kuuluu.
Noni

| Noni |
| --- | --- |

Uhanalaisuusluokitus
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Gentianales
Heimo::  Matarakasvit Rubiaceae
Suku::  Nonit Morinda
Laji::  citrifolia
Kaksiosainen nimi
 Morinda citrifolia  L. 
Katso myös
   Noni Wikispeciesissä   Noni Commonsissa 
Infobox OKNimi-testi OK: 
Noni eli hedelmänoni (Morinda citrifolia) on Morinda-sukuun kuuluva matarakasvi.
Yleiskuvaus

Noni kasvaa pensasmaisena tai pienenä puuna. Pisimmillään noni voi kasvaa 9 metrin korkuiseksi. Täysikasvuinen nonikasvi voi tuottaa jopa satoja kiloja hedelmiä kuukaudessa vuoden ympäri. Nonin kukat ovat pieniä ja valkoisia. Hedelmät ovat soikeita ja noin perunan kokoisia. Kypsä hedelmä haisee voimakkaasti epämiellyttävälle ja maistuu kitkerältä. Maustaan ja hajustaan huolimatta nonihedelmää voi käyttää ravintona.
Levinneisyys

Noni on levinnyt alkuperäiseltä kasvualueeltaan Kaakkois-Aasiasta aina Polynesian saaristoon saakka. Sitä kasvaa myös Länsi-Intiassa ja Etelä-Amerikassa.
Kasvupaikat

Noni kasvaa varjoisissa metsissä ja avoimilla kivisillä tai hiekkaisilla rannoilla.
Käyttö, tuotteet ja terveysvaikutukset

Nonia on käytetty kansanparantajien rohtona Kiinassa, Intiassa, Tahitilla ja Havaijilla. Nykyään nonihedelmästä tehdään muun muassa mehua. Markkinoilla olleet kapselit ovat maahantuontikiellossa.
Nonin usein väitetään auttavan hyvin moniin sairauksiin, mutta tieteellistä näyttöä tästä ei ole. Nonista on tehty laboratorio- ja eläinkokeita, joissa on havaittu joitain positiivisia vaikutuksia. Ihmisille tehtävät testit ovat käynnissä..
Vuonna 2005 kaksi tieteellistä julkaisua raportoi terveystuotteiden käyttöön liittyneen maksatulehduksen.
 Tämän seurauksena Euroopan elintarviketurvallisuusvirasto aloitti maksatulehdustapausten seulonnan niiden ja terveystuotteiden välisen yhteyden selvittämiseksi.
Euroopan elintarviketurvallisuusviranomainen EFSA ei ole löytänyt näyttöä noni-mehun nauttimisen yhteydestä maksatulehdukseen. EU:n komissio oli pyytänyt asiasta tieteellistä arviointia. EFSA ei ottanut kantaa terveysväittämien oikeellisuuteen
Markkinointi ja myynti

Ainakin osa yrityksistä myy tuotteitaan verkostomarkkinoinnilla. Nonia myydään myös joissakin luontaistuotekaupoissa.
Noni-hedelmämehut olivat Suomessa kiellettyjä 26. marraskuuta 1998 – 4. elokuuta 2003. Tuote kiellettiin, koska eräät jälleenmyyjät markkinoivat sitä elintarvikelain (361/1995) 6 §:n vastaisin terveysväittein ja harhaanjohtavin tiedoin ja tuote tuli arvioida EU:n uuselintarvikkeita ja elintarvikkeiden uusia ainesosia koskevan Euroopan parlamentin ja neuvoston asetuksen (258/1997) mukaisesti. Noni-hedelmämehu sai EU:n hyväksynnän elintarvikkeena ja koska markkinointia korjattiin, sai tuotetta jälleen myydä Suomessa. EU:n elintarvikealan tiedekomitea mainitsee lausunnossaan, että sille toimitetuista tiedoista ja käytettävissä olleesta aineistosta ei käy ilmi mitään näyttöä siitä, että ”noni-mehusta” olisi muihin hedelmämehuihin verrattuna erityistä hyötyä terveyden kannalta. Elintarvikeviraston päätöksen mukaan Nonin markkinoinnissa ei saa väittää, että tuotteella olisi sairautta ehkäiseviä, hoitavia tai parantavia vaikutuksia.
Yhdysvaltojen ruoka- ja terveysvirasto FDA on kieltänyt markkinoimasta nonia terveysväittämillä.
Ainesosat

Nonissa on muun muassa limoneenia, betasitosterolia, elaidihappoa, eugenolia, gentisinihappoa, linoleiinihappoa, oleiinihappoa, skopoletiiniä ja ursolihappoa. Lisäksi siinä on runsaasti polysakkarideja.
Aiheesta muualla

Suomen Lajitietokeskus: Noni (hedelmänoni) – Morinda citrifolia
Noni research
The Noni Website, University of Hawaii at Manoa
ITIS: Morinda citrifolia (englanniksi)
United States Department of Agriculture (USDA): Morinda citrifolia (englanniksi)
Nivno

| Nivno Нивно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Opotškan piiri
Koordinaatit:  56°36′12″N, 28°42′38″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Velikajan valuma-alue
Laskujoki:  Nivnitsa
Järvinumero:  01030000111102000026219
Mittaustietoja
Pinnankorkeus:  120 m  mpy. 
Pituus:  2,8 km 
Leveys:  1,3 km 
Pinta-ala:  1,68 km² 
Tilavuus:  0,0042 km³ 
Keskisyvyys:  2,5 m 
Suurin syvyys:  7 m 
Valuma-alue:  8,9 km² 
Saaria:  2 
 fiNivno 
Nivno (ven. Нивно) on järvi Luoteis-Venäjällä Pihkovan alueen Opotškan piirissä. Järvi sijaitsee Opotškasta 10 kilometriä etelään.
Maantietoa

Järvi on 2,8 kilometriä pitkä, 1,3 kilometriä leveä ja sen pinta-ala on 1,68 neliökilometriä eli 168 hehtaaria. Pohjois-etelä-suuntainen järvi on muodoltaan kapea ja sillä on keskellä kapeikko. Kapeikko on ilmakuvien perusteella matala ja se yhdistää järven pohjois- ja eteläpuoliset järvialtaat toisiinsa. Pohjoinen allas on alle kaksi kilometriä pitkä ja 400 metriä leveä. Sillä on pohjoispäässä länteen työntyvä lahti. Eteläinen järviallas on yli kilometrin pitkä ja leveä, mutta sen yhtenäisyyttä rikkoo etelärannasta pohjoiseen työntyvä 700 metriä pitkä ja erittäin kapea niemi. Kummassakin järvialtaassa sijaitsee saari, joiden yhteispinta-ala on 4 hehtaaria. Järvi vaikuttaa ilmakuvista katsottuna matalalta järveltä, jonka rantojen rehevä vesikasvillisuus on levittäytynyt lähes kaikkien rantojen rantavyöhykkeille. Sen keskisyvyys on 2,5 metriä ja syvänteessä on 7 metriä syvää. Järveä ympäröivistä kylistä Pahomovo (ven. Пахомово) on virein. Yhdessä eteläisten Borodinon (ven. Бородино) ja Harinon (ven. Харино) kulmakuntien kanssa se muodostaa itäpuolelle laajan peltoaukean. Järven eteläpuolella sijaitsee pikkukylä Bukolovo (ven. Буколово), jonka peltoja sijaitsee etelä- ja lounaispuolella. Pahomovon, ja idempänä sijaitsevan Martinovon (ven. Мартиново), kautta kulkee tie Pustoškan ja Opotškan väliselle maantielle E95 eli P-23.
Luontoarvoja

Järvessä elää ainakin hauki, särki, ahven, salakka, lahna, sorva, pasuri, säyne, kiiski, suutari, ruutana ja mutakala, sekä jokirapua, jota esiintyy niukasti. Järven pohja on kivinen ja sen muodostuu siltin sekaisesta hiekasta.
Vesistösuhteita

Nivno sijaitsee Nivnitsan (ven. Нивница) valuma-alueella. Nivnitsa on Velikajan sivujoki ja kuuluu luonnollisesti Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen.
Järvi sijaitsee maaston painaumassa, jonka pohjoispuolella on lisäksi kaksi muut järveä Žadry (ven. Жадры) ja Kudo. Ne kuuluvat kuitenkin toisen Velikajan sivujoen Kudkan valuma-alueelle. Nivno on siten Nivnitsan latvajärvi ja sen valuma-alueen koko on lähteestä riippuen 14,2  tai 8,9 neliökilometriä . Laskuoja lähtee järven etelärannasta niemen itäpuolelta ja se yhtyy viiden kilometrin päässä Velikajaan.
Huomautuksia

1 2 3 4 5 6  Kohteen pituus, leveys ja ympäristön kasvillisuus, asutus ja nimistöä on tarkistettu Internetin Google-, Bing-, AMCE- tai Yandex-karttapalvelusta käyttäen järven koordinaatteja.
↑  Järven tilavuus on laskettu kertomalla järven pinta-ala sen keskisyvyydellä.
Nicklas Bendtner

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 16. tammikuuta 1988 (ikä 36)
Syntymäpaikka: Kööpenhamina, Tanska
Pelipaikka: hyökkääjä
Pituus: 193 cm
Paino: 84 kg
Seura
Seura: Rosenborg
Pelinumero: 9
Junioriseurat
1998–2002: Boldklubben af 1893
2002–2004: KB
2004–2005: Arsenal
Seurat
| Vuodet | Seura | O | (M) |
| 2005–2014 | Arsenal | 108 | (24) |
| 2006–2007 | → Birmingham City (laina) | 42 | (11) |
| 2011–2012 | → Sunderland (laina) | 28 | (8) |
| 2012–2013 | → Juventus (laina) | 9 | (0) |
| 2014–2016 | Wolfsburg | 31 | (3) |
| 2016–2017 | Nottingham Forest | 15 | (2) |
| 2017–2019 | Rosenborg | 57 | (24) |
| 2019 | FC Kööpenhamina | 6 | (0) |
Maajoukkue
|  | Tanska U16 | 3 | (3) |
|  | Tanska U17 | 15 | (6) |
|  | Tanska U19 | 2 | (1) |
| 2006 | Tanska U21 | 4 | (2) |
| 2006– | Tanska | 81 | (30) |
 Seurajoukkueuran tilastot kattavat vain kansalliset sarjat, päivitetty 14. lokakuuta 2017.  Maajoukkueuran tilastot päivitetty 7. elokuuta 2018.
Nicklas Bendtner (s. 16. tammikuuta 1988 Kööpenhamina) on entinen tanskalainen jalkapalloilija. Pelipaikaltaan hän oli hyökkääjä.
Seurajoukkueura

KB:n kasvatti siirtyi Arsenalin organisaatioon jo vuonna 2004. Ensimmäiset vuodet kuluivat seuran juniorijoukkueissa, eikä paikkaa ykköskokoonpanossa ollut tarjolla, joten tanskalaisnuorukainen lainattiin kaudeksi 2006–2007 Englannin Mestaruussarjassa pelanneeseen Birminghamiin. Siellä hän nousi joukkueen runkopelaajaksi tehden 11 maalia sarjaotteluissa. Arsenalissa Bendtner teki debyyttinsä Sunderlandia vastaan Carling-cupin kolmannen kierroksen 3–0-voitetussa ottelussa 25.10.2005. Bendtner on tehnyt Arsenal-urallaan kaksi hattutemppua. Ensimmäinen tuli Mestareiden liigassa FC Portoa vastaan 9.3.2010, sekä toinen Leyton Orientia vastaan FA Cupissa 2.3.2011.
2. kesäkuuta 2011 Bendtner ilmoitti etsivänsä itselleen uutta seuraa, koska haluaa pois Arsenalista vähäisen peliajan takia. Hänet lainattiinkin Sunderlandiin elokuun 31. päivä koko kauden mittaisella lainasopimuksella. Elokuussa 2012 Bendtner siirtyi lainalle Juventukseen.
Bendtner edusti kaudet 2014–2016 saksalaisseura Wolfsburg, syyskuusta 2016 maaliskuuhun 2017 englantilaisseura Nottingham Forestia, kaudet 2017–2019 norjalaisseura Rosenborg ja syksyn 2019 kotimaassaan FC Kööpenhaminaa.
Maajoukkueura

Tanskan maajoukkueessa Bendtner on pelannut 81 ottelua ja tehnyt niissä 30 maalia. A-maajoukkuedebyyttinsä hän teki 16. elokuuta 2006 Puolaa vastaan pelatussa ystävyysottelussa, jossa hän teki myös maalin. Bendtner oli tuolloin vain 18-vuotias, joten hänestä tuli kaikkien aikojen viidenneksi nuorin pelaaja Tanskan maajoukkueessa.
Bendtner pelasi MM-kilpailuissa 2010 avauskokoonpanossa Tanskan kaikissa kolmessa ottelussa ja teki yhden maalin Kamerunia vastaan. EM-kilpailuissa 2012 hän pelasi täydet 90 minuuttia Tanskan kaikissa kolmessa ottelussa ja teki kaksi maalia Tanskan tappioon päättyneessä ottelussa Tanskaa vastaan.